cyanic-selkie/wikianc huggingface dataset:
Հայկական հարց
Հետպատերազմյան շրջան
Երկրորդ համաշխարհային պատերազմի (1939-1945 թթ.) ավարտին նկատելիորեն ուժեղացավ սփյուռքահայերի շարժումը՝ Թուրքիային անցած Արևմտյան Հայաստանի տարածքը Խորհրդային Հայաստանին միացնելու համար։ Սփյուռքահայ կազմակերպություններն ու գործիչներն այդ պահանջով դիմեցին հաղթող տերությունների ղեկավարներին, ՄԱԿ-ի Սան Ֆրանցիսկոյի կոնֆերանսին (1945 թ.-ի ապրիլ), երեք դաշնակից տերությունների ղեկավարների Բեռլինի կոնֆերանսին (1945 թ.-ի օգոստոս), արտաքին գործերի նախարարների խորհրդի Լոնդոնի նստաշրջանին (1945-ի սեպտեմբեր), երեք տերությունների արտաքին գործերի նախարարների Մոսկվայի խորհրդակցությանը (1945 թ.-ի դեկտեմբեր), ՄԱԿ-ի Գլխավոր ասամբլեայի Լոնդոնի 1-ին նստաշրջանին (1946 թ.-ի հունվար) ևն։ 1945 թ.-ի նոյեմբեր 29-ին Ամենայն հայոց կաթողիկոս Գևորգ Զ դիմեց ԽՍՀՄ-ի, ԱՄՆ-ի, Մեծ Բրիտանիայի ղեկավարներին՝ պահանջելով Խորհրդային Հայաստանին միացնել Արևմտյան Հայաստանը։ 1945 թ.-ի մարտին խորհրդային կառավարությունը, ելնելով երկրորդ աշխարհամարտից հետո ստեղծված միջազգային նոր իրադրությունից, հայտարարեց 1925 թ.-ի խորհրդա-թուրքական պայմանագիրը չեղյալ հայտարարելու իր մտադրության մասին։ 1945 թ.-ի հունիսին Մոսկվայում տեղի ունեցան խորհրդա-թուրքական բանակցություններ՝ ԽՍՀՄ-ի և Թուրքիայի միջև հարաբերությունները կարգավորելու շուրջ, որը պայմանավորված էր խորհրդային կառավարության կողմից իբրև ժամանակի ոգուն չհամապատասխանող և արմատական բարելավման կարիք ունեցող 1925 թ.-ի պայմանագիրը չեղյալ հայտարարելու հետ։ Թուրքական կողմն առաջարկեց կնքել դաշնակցային պայմանագիր։ Դրան խորհրդային կողմը պատասխանեց, որ դեմ չէ որոշակի պայմաններով այդպիսի պայմանագիր կնքելուն, մասնավորապես, եթե Թուրքիան վերադարձնի 1921 թ.-ին Խորհրդային Հայաստանից խլված Կարսը և Արդահանը։ Սակայն դաշնակցային պայմանագիրը Թուրքիայի հետ չկնքվեց։ Երեք դաշնակից տերությունների (ԽՍՀՄ, ԱՄՆ, Մեծ Բրիտանիա) ղեկավարների 1945 թ.-ի Բեռլինի (Պոտսդամի) կոնֆերանսում, ի թիվս այլ հարցերի, լսվեց նաև Հայկական հարցը։
1953 թ.-ի մայիսի 30-ին խորհրդային կառավարությունը, անտեսելով հայ ժողովրդի ակնկալիքներն ու ձգտումները, Թուրքիայի կառավարությանը հայտարարեց, որ
Այդպիսով, խորհրդային կառավարությունը հայտարարում է, որ Խորհրդային Միությունը տարածքային ոչ մի պահանջ չունի Թուրքիայից։ ԽՍՀՄ-ի նման հակահայական դիրքը հաստատվել է հետագայում ևս՝ միջազգային մի շարք փաստաթղթերում։
1960-ական թթ
Հայկական հարցը լուծելու, համաշխարհային համագործակցության կողմից Հայոց Ցեղասպանությունը ճանաչել տալու համար սփյուռքահայերի պայքարը առավել գործուն դարձավ 1960-ական թթ. կեսից՝ Հայոց Ցեղասպանության 50-ամյակի նախօրեին։ 1965 թ.-ին Մեծ Եղեռնի տարելիցն առաջին անգամ պաշտոնապես նշվեց Խորհրդային Հայաստանում։ Վերսկսվեց Հայկական հարցը և Հայոց Ցեղասպանության հիմնախնդրի ուսումնասիրությունը։
1960-80-ական թթ
1960-1980-ական թթ. նկատելիորեն ուժեղացավ համաշխարհային հասարակայնության հետաքրքրությունը Հայկական հարցի նկատմամբ, և այն քննարկվեց միջազգային տարբեր կազմակերպություններում, գիտական և հասարակական համաժողովներում, կոնֆերանսներում և գիտաժողովներում։ 1960-ական թթ. վերջից Հայկական հարցը դարձավ ՄԱԿ-ի Մարդու իրավունքների հանձնաժողովի ազգային փոքրամասնությունների պաշտպանության և խտրականության կանխման ենթահանձնաժողովի քննարկման առարկա։ Հայկական հարցին հատուկ նվիրվեց Փարիզի ժողովուրդների մշտական ատյանի նիստը 1984 թ.-ի ապրիլին, եկեղեցիների համաշխարհային խորհրդի համագումարը (ԱՄՆ, 1989 թ.-ի մայիս) ևն, որոնց որոշումներում նշվեց հայ ժողովրդի նկատմամբ Թուրքիայի իրագործած ցեղասպանության վնասների փոխհատուցման անհրաժեշտությունը, սփյուռքահայերին իրենց հայրենիքը վերադառնալու իրավունքի ապահովումը։ Հայոց Ցեղասպանության փաստի համաշխարհային ճանաչման և դատապարտման հարցին 1970-1980-ական թթ. գործուն աջակցություն ցույց տվեցին մի շարք երկրներ (Հունաստան, Ֆրանսիա, Արգենտինա, Ուրուգվայ ևն)։ ԱՄՆ-ի Սենատում և Ներկայացուցիչների պալատում բազմիցս քննարկվեցին Օսմանյան կայսրությունում Հայոց Ցեղասպանության մասին բանաձևեր, որոնք, սակայն, Թուրքիայի ճնշմամբ մերժվեցին։ Թուրքիան վարում է Հայոց Ցեղասպանության փաստը չճանաչելու և մերժելու քաղաքականություն։ 1983 թ.-ից Հայկական հարցը քննարկվել է Եվրոխորհրդարանում։ 1987 թ.-ի հունիսի 18-ին Եվրոխորհրդարանն ընդունեց բանաձև «Հայկական հարցի քաղաքական լուծման մասին»։ 1988 թ.-ի նոյեմբերի 22-ին ՀԽՍՀ ԳԽ ընդունեց, Օրենք օսմանյան Թուրքիայում հայերի 1915 թվականի ցեղասպանության դատապարտման մասին» փաստաթուղթը։
Ներկայումս
Ժամանակակից պայմաններում Հայկական հարցը ընկալվում է որպես ամբողջ աշխարհի հայության ձգտումը՝ վերականգնել պատմական արդարությունը, ստեղծել իրական պայմաններ հայ ազգի համախմբման, սփյուռքահայերի ազգային ինքնության պահպանման, Պատմական Հայաստանի միավորման համար։
Ըստ ռազմական պատմաբան, ռազմաքաղաքական վերլուծաբան գնդապետ Մնացական Ռ․ Խաչատրեանի՝ Հայկական հարցն ունի հետևեալ հստակ ձևակերպումը․
"«Հայկական հարցը Հայկական Ազատ, Անկախ, Ազգային պետականութեան վերստեղծումն է Հայաստանի բոլոր պատմական տարածքների վրա»։"
Ծանոթագրություններ
Կատեգորիա:Հայկական հարց Կատեգորիա:Հայ-թուրքական հարաբերություններ Կատեգորիա:Օսմանյան կայսրության քաղաքականություն Կատեգորիա:Թուրքիայի պատմություն Կատեգորիա:Օսմանյան կայսրության պատմություն
Աքիֆ Իսլամզադե
Կենսագրություն
Աքիֆ Իսլամզադեն ծնվել է 1948 թվականին Բաքվում։ 1979 թվականին ավարտել է Ադրբեջանի ժողովրդական տնտեսության ինստիտուտը (ներկա Ադրբեջանի տնտեսագիտական համալսարան)։ Երաժշտական կարիերան սկսվել է 1972 թվականին `որպես Ռաշիդ Բեհբութովի անվան երգի թատրոնի վոկալիստ։ 1976 թվականին աշխատել է Ադրբեջանի հեռուստառադիոընկերությունում ՛Թոֆիկ Ահմեդովի սիմֆոնիկ նվագախմբում։ Զինվորական ծառայության ավարտից հետո նա եղել է «Ազհամերգ»ի վոկալիստ էր։ 1992-1993 թվականներին եղել է Բաքվի մշակույթի վարչության պետ ։
Նա դեբյուտներ է տալիս «Սարի գելին» և «Այս գիշեր» երգերով։ Նա 2016, 2017 և 2018 թվականներին պարգևատրվել է Ադրբեջանի նախագահի մրցանակով։ 2019 թվականի մայիսի 10-ին շնորհվել է Ադրբեջանի Հանրապետության Նախագահի պատվավոր կրթաթոշակ (Ադրբեջանում կա նման մրցանակ) ։
Արտաքին հղումներ
Կատեգորիա:Ադրբեջանցի երգիչներ
Մաղվալա Գեուրկովա
Մաղվալա Գեուրկովա (Մաղվալա Սահակյան, ), թարգմանիչ։
Կենսագրություն
Մաղվալա Գեուրկովան ծնվել է Թբիլիսիում, 1942 թվականին։ Ավարտել է Թբիլիսիի պետական համալսարանի դասական բանասիրության ֆակուլտետը, այնուհետև ՀՀ ԳԱԱ ասպիրանտուրան։ 1968 թվականից բնակվել է Երևանում։ Կատարել է թարգմանություններ վրացերենից հայերեն և հակառակը։ Թարգմանել է հայ և վրացի դասական և ժամանակակից գրողների ստեղծագործություններ։ Եղել է Վրաստանի գրողների միության պատվավոր անդամ, 1997 թվականից՝ Հայաստանի գրողների միության անդամ ։ Եղել է նաև Հայաստանում Վրաստանի դեսպանության «Իվերիա» համայնքի վրացերեն լեզվի ուսումնասիրման կենտրոնի ղեկավարը և «Իվերիա» թերթի խմբագիրը, միաժամանակ՝ Հայաստանում վրացերենից նոտարական թարգմանության արտոնագրված թարգմանչուհի ։
Մահացել է Երևանում, 2019 թվականին ։
Ծանոթագրություններ
Կատեգորիա:Թբիլիսիի պետական համալսարանի շրջանավարտներ Կատեգորիա:Թարգմանիչներ Կատեգորիա:Հայաստանի գրողների միության անդամներ
Բյուլ-բյուլ
Բյուլ-Բյուլ (Bülbül, tam adı: Murtuza Məşədi Rza oğlu Məmmədov, ), ադրբեջանցի խորհրդային երգիչ (քնարադրամատիկական տենոր) և երաշտագետ-բանահավաք։ ԽՍՀՄ ժողովրդական արտիստ (1938) Ադրբեջանի երաժշտական թատրոնի հիմնադիրներից։ Ստեղծագործական ուղին սկսել է որպես ժողովրդական երգիչ։ 1920 թվականից Ադրբեջանի պետական թատրոնի (այժմ՝ Մ․ Ֆ․ Ախունդովի անվան օպերայի և բալետի թատրոն) մենակատարն էր։ 1927 թվականին ավարտել է Բաքվի կոնսերվատորիան և կատարելագործվել Միլանում։ Դերերից են՝ Քյոռ-օղլի (Հաջիբեկովի «Քյոռօղլի»), Աշուղ-Ղարիբ (Գլիերի «Շահսենեմ»), Սարո (Տիգրանյանի «Անուշ»), Կավարադոսի (Պուչինիի «Տոսկա»)։ 1932 թվականից դասավանդել է Ադրբեջանի կոնսերվատորիայում (1940 թվականից՝ պրոֆեսոր)։ Արժանացել է ԽՍՀՄ պետական մրցանակի (1950)։
Կենսագրություն
Բյուլ-Բյուլը ծնվել է 1897 թվականի հունիսի 22-ին (այլ աղբյուրներից հունիսի 12-ին) Խանբաղ գյուղում կաշեգործ Մեշադ Զի-ի ընտանիքում։ Դեռ փոքր տարիքից նրա մոտ արտահայտվում էր յուրահատուկ երաժշտական կարողություններ, որի համար և ստացել է սոխակ մականունը։ Այդ մականունը նա ապագայում օգտագործեց որպես բեմական անուն։ 1909 թվականին տեղափոխվում է Գանձակ քաղաք։ 1916 թվականից բեմում է։ Կարիերան սկսել է ժողովրդական երգերով։ 1920 թվականից եղել է Ադրբեջանի պետական թատրոնի մենակատար։ 1921 թվականին ընդունվում է Բաքվի երաժշտական ակադեմիա և 1927 թվականին ավարտում այդ ակադեմիան։ 1927 թվականից մինչև 1931 թվականը աշխատել է Միլանի թատրոնում։
Ընտանիք
Առաջին կինը՝ Զեյնաբ խանում, որի հետ ապրել է 1917 թվականից մինչև 1936 թվականի փետրվարի 7-ը (մահացել է), երեխաներ չի ունեցել։
Երկրորդ կինը՝ Ադելաիդա Մամեդովա (1922-2015 թվականներ), եղել է Բյուլ-բյուլի թանգարանի տնօրենը մինչև 2013 թվականի փետրվար ամիսը։
Տղաները-Չինգիզ, Փոլադ Բյուլ-բյուլ Օղլի, Էմին Մամեդով։
Ծանոթագրություններ
Կատեգորիա:Ադրբեջանցի երգիչներ Կատեգորիա:Ադրբեջանցի բանահավաքներ Կատեգորիա:Ադրբեջանցի երաժշտագետներ Կատեգորիա:ԽՍՀՄ ժողովրդական արտիստներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Լենինի շքանշանի ասպետներ Կատեգորիա:Ստալինյան մրցանակի դափնեկիրներ Կատեգորիա:Անձինք նամականիշերի վրա Կատեգորիա:Խորհրդային օպերային երգիչներ և երգչուհիներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Թել Էրմեն
Թել-Էրմեն, Հայկական թիլ-հողաբլուր պատմական Հայաստանի հարավում, Տիգրիսի ձախակողմյան վտակ Խաբուր գետի հովտում ։
Ծանոթագրություններ
Կատեգորիա:Բլուրներ այբբենական կարգով
Գերստմանի համախտանիշ
Գերստմանի համախտանիշ, նյարդահոգեբանական խանգարում, որը բնութագրվում է ախտանիշների մի ամբողջությամբ, որոնք ցույց են տալիս ուղեղի որոշակի տարածքում ախտահարումների առկայությունը։ Այն չպետք է շփոթել Գերստման-Շտրաուսսլեր-Շեյնկերի համախտանիշի հետ, որն իրենից ներկայացնում է փոխանցվող սպունգանման էնցեֆալոպատիա։ Գերիշխող կիսագնդի ստորին մուգ շերտի վնասը հանգեցնում է Գերստմանի համախտանիշին։
Այն անվանվել է Յոզեֆ Գերստմանի պատվին ։
Ախտանշաններ
Հերստմանի համախտանիշը բնութագրվում է չորս հիմնական ախտանիշներով․
Դիսգրաֆիա / ագրաֆիա․ գրելու ունակության պակաս
Դիսկալկուլիա / ակալկուլիա. մաթեմատիկայի ուսուցման կամ հասկացության դժվարություններ
Մատների ագնոզիա. մատների վրա մատները տարբերելու անկարողություն
Ձախակողմյան ապակողմնորոշում
Պատճառներ
Այս խանգարումը հաճախ կապված է գերակշռող (սովորաբար ձախ) կիսագնդում գլխուղեղի ախտահարման հետ, ներառյալ անկյունային և գագաթնային ակոսները (Բրոդմանի տարածքը՝ համապատասխանաբար 39 և 40), քունքային և գագաթային բլթի մոտ։ Գիտական գրականության մեջ լայնորեն քննարկվում է այն հարցը, թե արդյոք Գերստմանի համախտանիշն իրենից ներկայացնում է տեսականորեն հիմնավորված միասնական համախտանիշ։ Այսպիսով, նրա ախտորոշիչ օգտակարությունը կասկածի տակ է դրվել ինչպես նյարդաբանների, այնպես էլ նյարդահոգեբանների կողմից։ Անկյունային ոլորավայրէջքը, որպես կանոն, ներգրավված է տառերի և բառերի տեսողական օրինակների թարգմանության մեջ իմաստալից տեղեկատվության մեջ, ինչպես դա արվում է ընթերցանության ժամանակ։
Մեծահասակների մոտ
Մեծահասակների մոտ համախտանիշը կարող է առաջանալ ինսուլտից հետո կամ ստորին մուգ շերտի՝ դոմինանտ (ձախ) կողմի վնասվելու պատճառով ։
Բացի վերը նշված ախտանիշների դրսևորումից, շատ մեծահասակներ նույնպես զգում են աֆազիա, որը դժվարություն է խոսելու, խոսքի հասկանալու կամ ընթերցանության և նամակի արտահայտման մեջ։
Ախտորոշում
Ախտորոշումը կարող է լինել կլինիկական, եթե այն կապված է թուլամտության և այլ էթոլոգիաների հետ։ Այս դեպքերի պատճառը կաթվածն է, որը ցույց կտա MRI հետազոտությունը։ Սուր փուլում դա կլինի պայծառ (սահմանափակ դիֆուզիա) DWI հաջորդականությամբ և մութ՝ համապատասխան տարածքում ADC հաջորդականությամբ
Բուժում
Գերստմանի համախտանիշի դեմ որևէ դեղամիջոց չկա։ Բուժում սիմպտոմատիկ է և աջակցող։ Մասնագիտական և լոգոպեդական բուժումը կարող է օգնել նվազեցնել դիսգրաֆիան և ապաքսիան։ Բացի այդ, հաշվիչները և տեքստային պրոցեսորները կարող են օգնել դպրոցականներին հաղթահարել այս խանգարման ախտանիշները։
Կանխատեսում
Մեծահասակների մոտ շատ ախտանիշներ ժամանակի ընթացքում նվազում են։ Չնայած այն ենթադրությանը, որ նման ախտանիշների նվազումը տեղի է ունենում նաև երեխաների մոտ, ավելի հավանական է թվում, որ նրանց մեծ մասը չեն հաղթահարում իրենց դեֆիցիտը, այլ պարզապես սովորում են հարմարվել ։
Ծանոթագրություններ
Կատեգորիա:Համախտանիշներ Կատեգորիա:Նյարդային համակարգի հիվանդություններ Կատեգորիա:Հոգելեզվաբանություն Կատեգորիա:Հազվադեպ հանդիպող հիվանդություններ Կատեգորիա:Նեյրոհոգեբանություն
Էյեր
Էյեր (Øyer), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Թինգբերգ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 639.93 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին ։
Էյերի զինանշանը
Էյեր կոմունայի զինանշանը հաստատվել է 1983 թվականի ապրիլի 23-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է հին զենքերի երկաթյա մասը փայտին ամրացնելու հատվածը ։
Բնակչություն
Համաձայն 2007 թվականի մարդահամարի տվյալների՝ Էյեր կոմունայում բնակվում է 4929 մարդ։ Կոմունայի բնակչության քանակը վերջին 60 տարում աճ է գրանցել ։
Ծանոթագրություններ
Կատեգորիա:Օպլանդ ֆյուլքեի կոմունաներ
Չերվոնայա Ուկրաինա (գյուղ, Պերշոտրավնևի շրջան)
2001 թվականի տվյալներով Չերվոնայա Ուկրաինա գյուղում բնակվում էր 196 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր
Դուռնագյոլի լեռներ
Դուռնագյոլ, լեռներ Հայկական լեռնաշխարհում, Հայկական Պար լեռնաշղթայի արևմտյան մասում, Աշկալա գյուղաքաղաքից հարավ-արևելք, Արևմտյան Եփրատի ձախ կողմում։ Ձգվում են հյուսիս-արևմուտքից հարավ-արևելք։ Նշանակված են Կովկասի 5-վերստանոց քարտեզում ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Էրզրումի մարզ
Variety (պարբերական)
«Variety (թարգմանաբար՝ բազմազանություն), առաջատար ամերիկյան շաբական պարբերական, լուսաբանում է շոու-բիզնեսի աշխարհի նորությունները։ Սկսել է թողարկվել է 1905 թվականից Նյու Յորքում, իսկ սկսած 1933 թվականից նաև Լոս Անջելեսում։ Պարբերականը պատկանում է Elsevier հրատարակչական ընկերությանը։ Հիմնական մրցակիցն է The Hollywood Reporter-ը։
Համաձայն հենց իր Variety պարբերականի, առաջին կինոնկարի քննադատականը հայտնվել է հենց այս պարբերականի էջերում 1907 թվականին։ Քննադատականների արխիվը բաց է առցանց օգտվողների համար։ Այս քննադատականների խմբավորված տարբերակները կարելի է նաև ձեռք բերել տպագրված տարբերակով։
Վերջին 20 տարիների ընթացքում պարբերականի գլխավոր խմբագիրն է Պիտեր Բարտը, ով եղել է Paramount Pictures ընկերության փոխ-նախագահ։
Արտաքին հղումներ
Կատեգորիա:Անգլերեն թերթեր Կատեգորիա:ԱՄՆ-ի շաբաթաթերթեր
Կամպոֆրանկո
Կամպոֆրանկո (Campofranco), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 3631 մարդ, բնակչության խտությունը 104 մարդ/կմ²։ Զբաղեցնում է 35 կմ² տարածք։ Փոստային ինդեքս՝ 93010։ Հեռախոսային կոդ՝ 0934։
Արտաքին հղումներ
Կատեգորիա:Սիցիլիայի քաղաքներ
Մահայա Պետրոսյան
Մահայա Պետրոսյան, հայկական ծագմամբ իրանցի դերասանուհի։ «Գեղեցիկ, ձյունոտ օր» (2009) ֆիլմի ռեժիսորն է (ռեժիսոր Ամիր Թուդե Ռուսթայի հետ համատեղ) ։ Ֆիլմը ներկայացվել է «Ոսկե ծիրան» 7-րդ միջազգային փառատոնի «Հայկական համայնապատկեր» մրցութային ծրագրում  ։
Կենսագրություն
Մահայա Պետրոսյանը ծնվել է 1970 թվականի հունվարի 3-ին, Թեհրանում։ Հայրը եղել է քաղաքացիական ինժեներ, մայրը՝ երեխաների հիգիենայի մասնագետ։ Նրա ավագ եղբայրն ու քույրն աշխատում են գիտական ոլորտում։ Նախնական կրթությունը ստացել է Ջանդարկի ֆրանսիական դպրոցում (երկլեզվյա դպրոց, որտեղ աշակերտներն առավոտյան ուսանում են ֆարսի, ցերեկը՝ ֆրանսերեն)։ Իսլամական հեղափոխությունից հետո նա գրանցվել է Ռաազի առաջնորդության դպրոցում, ապա երեք տարի ուսանել է հայկական Մարիամ դպրոցում։ Հետագայում ուսումը շարունակել է Հադաֆ ավագ դպրոցում և 1987 թվականին ստացել է դիպլոմ բնական գիտությունների բնագավառում։ Արվեստով և դերասանությամբ տարվել է ավագ դպրոցի վերջին դասարանում։ Ավագ դպրոցն ավարտելուց հետո պատրաստվել է համալսարանի ընդունելության դասընթացներին։ Մի քանի դասընթացներ է անցել Շորե Լորեցաանիի մոտ։ Այս դասընթացներն իրենց ազդեցությունն են թողել նրա հետագա կարիերայի վրա։ Սովորել է Թեհրանի համալսարանի գեղարվեստի բաժնում։ 1994 թվականին ավարտել է համալսարանն ու  Իրանյան կինոփառատոնի շրջանակում կարճ ուղևորություն ունեցել դեպի Հայաստան, 1995 թվականին 4 ամսով եղել է ԱՄՆ-ում։ 1997 թվականին մասնակցել է «Կանանց դերը ժամանակակից կինոյում» միջազգային դասընթացին, որտեղ ներկայացել է «Կանայք, սոցիալական մազոխիզմն ու բռնությունը կինոյում» զեկույցով։ 2001 թվականին Իտալիայում մասնակցել է Կուրմայորի նուար ֆիլմերի կինոփառատոնին։
Արտաքին հղումներ
Կատեգորիա:Իրանահայ դերասանուհիներ Կատեգորիա:Դերասանուհիներ այբբենական կարգով Կատեգորիա:Իրանահայ ռեժիսորներ
Նոր Վարագավանք
Նոր Վարագավանք, հայկական վանական համալիր Տավուշի մարզում, Վարագավան գյուղից 3.5 կմ հարավ-արևմուտք, բարձր ժայռի վրա, անտառապատ լեռներով շրջապատված։
Անվան ծագումը
Սկզբից կոչվել է Անապատ։ Նոր Վարագավանք անունն ստացել է Վասպուրականի հռչակավոր Վարագավանքը մոնղոլների կողմից ավերելու պատճառով։ Վարագավանքի հոգևոր առաջնորդ Ղուկասը 1213 թվականին Անապատ է տեղափոխել Վարագավանքում պահվող մասունքները, այդ թվում` Սուրբ Խաչափայտի կտորը, որ բերել էին Հռիփսիմյան կույսերը ։
Պատմություն
Վանքի մոտ կան խաչքարեր, որոնցից ամենամեծը 1620 թվականին կերտել է Վարդանը։
Ճարտարապետություն
Նոր Վարագավանքի վանական համալիրը երկու եկեղեցիներից, կրկնհարակ տապանատնից, մատուռից և երկու գավիթներից։ Համալիրից մոտ 100 մ հարավ արևմուտք և 200 մ հյուսիս-արևմուտք պահպանվել են երկու մատուռներ։ Վերջինի շուրջ տարածված է միջնադարյան գերեզմանոցը։ Մինչև 19-րդ դարի վերջերը վանքի շրջակայքում պահպանվել էին պարիսպների և միաբանների խցերի ավերակները, իսկ գլխավոր եկեղեցու հյուսիսային ճակատին կցված է եղել մատուռ ։ Համալիրը կառուցված է դեղնակապտավուն բաց երանգի տեղական ֆելզիտից, հավանաբար ունենալով բնության հետ ներդաշնակ կապ ստեղծելու հանգամանքով պայմանավորված։
Սուրբ Աստվածածին եկեղեցի
Համալիրի գլխավոր կառույցն է, որն իշխող տեսք ունի ինչպես հուշարձանախմբում, այնպես էլ շրջակա միջավայրում։ Այն տեղադրված է համակառույցի հյուսիս-արևելյան մասում։ Եկեղեցին դրսից ուղղանկյուն (10.25 մ x 15.4 մ), ներքուստ խաչաձև հատակագծով գմբեթավոր դահլիճ է։ Նրա կառուցման վերաբերյալ պահպանվել են արժեքավոր երկու հիշատակություններ։ Դրանցից առաջինը, որը վերաբերում է կառուցման սկզբնական շրջանին, արձանագրված է արևմտյան մուտքի շրջանակի վերին հորիզոնական գոտում և կրում է 1224 թվականը, իսկ նույն մուտքի բարավորին պահպանված ընդարձակ վիմագրության մեջ նշված է, որ եկեղեցու կառուցումն ավարտվել է 1237 թվականին։ Երկու արձանագրություններում էլ հիշատակված է, որ եկեղեցին կառուցել է Դավիթ իշխանի որդի Վասակը։
Եկեղեցուն վերաբերող երկու անուղղակի հիշատակություններ են պահպանվել Ղուկաս վարդապետի՝ ներքուստ հյուսիսային պատի, և Հայրուտի՝ մեծ գավթի հարավային դռան բարավորի վրա առկա արձանագրություններում, որոնցում նշված է, որ այն կառուցվել է տեր Հովհաննեսի ձեռնտվությամբ։
Սուրբ Աստվածածին եկեղեցու անկյուններում տեղադրված են չորս կրկնհարկ ավանդատներ, որոնք շեշտում են նրա ներքին խաչաձևությունը։ Արևմտյան ավանդատների 2-րդ հարկերը բարձրանում են տակից շթաքարե մշակումներ ունեցող բարձակային աստիճաններով։ Լուսամուտները բացվում են եկեղեցու ներսում։ Ավանդատների աղոթասրահին նայող անկյունները արված են կիսագլանաձև պարզ սյունների տեսքով, որոնք ավագ խորանի կողքերից բարձրացող նման կիսասյուների հետ կազմում են թմբուկատակ կամարների հենարանները։ Անցումը քառակուսի հիմքից կլոր հատակագծով թմբուկին իրականացված է առագաստային փոխանցումներով։ Եկեղեցին ունի երկու մուտք՝ արևմտյան և հարավային, որոնք համապատասխանաբար բացվում են այդ ճակատներին կցված գավիթների մեջ։ Ներքին տարածությունը լուսավորվում է վերևներում վարդյակավոր, հեռանկարային ձևեր ունեցող, արևելյան կողմում զույգ, իսկ մնացած ճակատներին՝ մեկական պատուհաններով։
Եկեղեցին ներքուստ ունի ճարտարապետական նուրբ հարդարանք։ Բացառություն է կազմում ավագ խորանի ետին պատը, որի խորշերի եզրակալներն ունեն հյուսվածքային բարդ մշակումներ, մնացած մասերում առկա են քանդակային պարզ տարրեր։ Դրանք գշխավորապես հարթաքանդակային խաչերի կամ խորանների ձևերով պատկերված են ավանդատների մուտքերի բարավորներին, բեմի ճակատին և այլ մասերում։ Կատարյալ տեսք է ստացել արևմտյան մուտքից վերև գտնվող զարդաքանդակը, որը գլանիկով զանազան ձևավորումներ ու հանգուցակերպ լուծումներ ստացած մի ամբողջական պսակ է՝ դրված մուտքի վրա։
Բեմի ճակատային մասը զարդարված է զույգ կիսասյուններով և դրանք միմյանց կապող որմնակամարներով։ Այսպիսով բեմի ճակատը բաժանված է ութ խորանաձև մասերի։ Ներքին որմերի անկյուններով բարձրանում են կիսագլանիկներ, իսկ խաչթևերի թաղածածկերի տակով և խոյակների մակարդակով անցնում են դրանց տրամատը կրկնող քիվեր։ Վերջիններս հորիզոնական ջլատումներով անցումնային կապեր են ստեղծում ուղղահայաց պատի և թազի միջև։
Սուրբ Աստվածածին եկեղեցին արտաքուստ ունի ինքնատիպ ճարտարապետական լուծում՝ հագեցված բարձրարվեստ և բազմաբովանդակ հարթաքանդակներով։ Առանձնապես հետաքրքրական է նրա արևմտյան ճակատը, որի վրա բացված ճոխ շրջանակով մուտքը բացառիկ տեղ է գրավում հայկական կառույցների շքամուտքերի մեջ։ Եզրային մասերով ներառված բարդ տրամատավոր ուղղանկյուն շրջանակի և բուն մուտքի միջանկյալ ամբողջ տարածությունը լրացված է կանաչավուն և կարմրավունքարերի որոշակի համադրմամբ զարդաքանդակներով, որոնց հորինվածքի հիմքում ընկած է խաչապատկերման սկզբունքը։ Շեղաձև ու քառաթև աստղանման քարերի համակցություններով ստացված մասնատումները հաղթահարվում են դրանց բարձրարվեստ հարթաքանդակների և գունային ընտրության կատարյալ լուծումներով։ Դրանցում ներկայացված են բուսակենդանական և երկրաչափական բազմատեսակ պատկերաքանդակներ՝ ոճավորված կենաց ծառեր, մարդկային գլխով կենդանակերպ ֆիգուրներ, շարժումների մեջ պատկերված տոտեմ կենդանիներ, թռչյուններ և այլն ։
Արևմտյան ճակատի պատուհանի վերին հորիզոնական մասը լրացված է արջամագիլների շարքով ։
Կառույցի գլանաձև բարձրադիր թմբուկը և սլացիկ գմբեթը գեղեցիկ համաչափություն ենստեղծում մնացած ծավալների և ողջ համալիրի հետ։ Քանդակներից ազատ թմբուկի մակերևույթն ընդհատված է չորս ծիգ պատուհաններով։ Ժամանակին դրանց երեսակալները ներկված են եղել կարմիր գույնով։ Լուսամուտներն իրենց պարզ շրջանակներով և դրանց վերևներում ավարտվող հավերժության նշաններով ու խաչքարերով թմբուկի միակ հարդարանքն են։ Եկեղեցու արևելյան և հյուսիսային ճակատները մշակված են երկուական գեղեցիկ խորշերով։ Արևմտյան և արևելյան ճակատներում գետնախարիսխների գլանաձև մասերը զուգավորվելով, ուղղահայաց վերև են բարձրանում՝ կենտրոնական մասերում շրջանցելով շքեղ երեսակալներով լուսամուտները և դրանց վերևներում եզրափակվում են խաչքարով և խաչով, որի թևերը, իրենց հերթին, փոքրիկ խաչերի են վերածված։ Չնայած վերձիգ համաչափություններին (բարձրությունը մինչև գմբեթի ծայրը 25 մ է), եկեղեցին իր ծավալատարածական և գունային լուծումներով ներդաշնակ է Անապատի փոքրաչափ հուշարձանների հետ՝ ստեղծելով համալիրի ինքնատիպ կերպարը։
Անապատ եկեղեցի
Գտնվում է համալիրի հարավ-արևելյան կողմում։ Ունի ուղղանկյուն հատակագիծ (7,4 մ x 5,14 մ), միանավ, թաղակապ կառույց է։ Ներքուստ հյուսիսային և հարավային պատերին կից թաղակիր կամարը պահող մեկական կիսասյուներն են։ Արևելյան մասում գտնվում է ավագ խորանը, որը միջանկյալ պատով բաժանված է երկու անհավասար բեմերի։ Դրանցից յուրաքանչյուրը հետին՝ կիսաբոլորակ, պատին ունի մեկական լուսամուտ։ Արևմտյան մասում միակ մուտքն է, որից վերև կա մի գեղեցկաձև պատուհան։ Կառույցի ոչ մեծ ծավալը դրված էբազմաստիճան գետնախարսխի վրա՝ թեալադրված տեղանքի պայմաններով։ Այս եկեղեցին համալիրի առաջին շինությունն է։ Կառույցի մասին պահպանվել են հինգ շինարարական արձանագրություններ։ Մեկը՝ մուտքի բարավորի վիմագրությունը, ունի թվագրում, ըստ որի եկեղեցին կառուցվել է 1198 թվականին՝ Կյուրիկյան Դավիթ իշխանի կողմից ։ Մյուս շինարարական արձանագրությունը գտնվում է տապանատան մուտքի բարավորը եզերող շրջանակի վրա։ Նրանում առաջինը հիշատակված է եկեղեցին, բայց թվագրումը վերաբերվում է տապանատանը՝ 1200 թվական։ Եկեղեցու արևմտյան ճակատին հյուսիսակողմյան և մեծ եկեղեցու գլխավոր շքամուտքի բարավորի վիմագրերում ևս նշված է, որ այն կառուցել է Դավիթ իշխանը։ Հաջորդ արձանագրությունը գտնվում է եկեղեցու մուտքից ձախ ագուցված խաչքարի վերին կամարաձև մասում, որտեղ նշված է «կենսակիր Նշանի» կառուցման մասին։ «Սուրբ Նշան» հիշատակություն կա նաև մուտքի աջ կողմում գտնվող խաչքարի վերին մասում։ Եկեղեցու այդ անունը, հավանաբար, կապված է Վարագա Սուրբ Նշան վանքի անվան հետ, որը նախքան գլխավոր եկեղեցու շինարարության ավարտը, պահվում էր այդտեղ ։
Հատակագիծը (արտաքին չափերով) բավական մոտ է քառակուսուն (5,8 մ x 5,2 մ), որի հետևանքով ուղղանկյունաձև աղոթասրահի երկայնական առանցքը համընկել է հյուսիս-հարավ ուղղությանը։ Անապատի եկեղեցու աղոթասրահի ձգվածությունը հյուսիս-հարավ է։ Ներքին տարածքի հիմնական շեշտված ծավալները բավական խորն է ընկած խորաններն են։ Դրանցից աչքի է ընկնում հարավայինը, որն ունեցել է հարդարանքից՝ ունի մեծ չաթեր և հարդարանք։
Արևմտյան ճակատի հարդարանքը մուտքից վերև ամբողջականանում է կողքերից զույգ կիսասյունիկներով մշակված և ճոխ պսակովավարտված փոքր լուսամուտով։ Այն ներքևից վեր բարձրանալով աստիճանաբար նեղանում է՝ ճակատի վրա ստեղծելով վերձիգության պատկեր։ Եկեղեցու արևելյան ճակատի հորինվածքի ստեղծման մեջ էական նշանակություն ունեն խորանների լուսամուտները, որոնց շուրջը և կազմակերպված է ողջ դեկորը։ Հարավակողմյան պատուհանը, արևմտյանի օրինակով, եզրերից ունի զույգ կիսասյուներ, որոնք արված են մեծը խորանը շեշտելու նպատակով։ Լուսամուտների կիսաշրջան գլխամասերն առնված են դրանց վերևով անցնող բարդ տրամատավոր ընդհանուր գոտու մեջ, որը պատուհանների միջանկյալ մասում, որը հորիզոնականությունից խուսափելու համար, ձևաափոխված է պսակաձև կիսաշրջանի։ Պսակ-գոտու անմիջապես վերևովանցնում է եզան կտցահարող թռչունների, նռնենու տեսքով կենաց ծառի, զամբյուղների, վարդյակի և հավերժության նշանի պատկերներով քանդակաշարք, որն ունի գաղափարական որոշակի իմաստ ։ Անապատի եկեղեցին իր ճարտարապետական հարդարանքնով ր ծավալահատակագծային առանձնահատկություններով եզակի է հայկական նմանօրինակ կառույցների շարքում՝ հանդիսանալով դրանց հորինվածքի ձևաստեղծման վերջին փուլերից մեկը։
Անապատ եկեղեցու կից հուշարձաններ
Փոքր չափերի այս երկու կառույցները կցված են Անապատ եկեղեցու հյուսիսային և հարավային պատերին։ Դրանք պատկանում են երկհարկ հուշարձաների դասին, սակայն առկա են հորինվածքային մի շարք առանձնահատկություններ ։ Պահպանվել են կառույցների առաջին հարկերը, որոնք ուղղանկյուն հատակագծով, արևելյան մասերում բեմեր տեղադրված թաղակապ շինություններ են։ Երկորդ հարկերն ունեցել են կլոր հատակագծեր, որոնց թմբուկաձև և վեղարով ավարտված ծավալներն ուղղակիորեն դրվել են առաջին հարկերի վրա։ Սրանցից պահպանվել են միայն ստորին միայն ստորին երկու շարքերը և նշմարվելի են արևմտյան մասերում գտնված մուտքերի տեղերը։ 2019 թվականի ամբողջությամբ վերականգնվել են ։ Հյուսիսային կողմի հուշարձանը կառուցել է Անապատ եկեղեցու մեկենաս Դավիթ Բագրատունին, 1200 թվականին՝ որպես տոհմական տապանատուն։ Այն սկզբնապես եղել է երկթեք ծածկով սովորական մատուռ, որի վրա մինչև 1220-ական թվականներն ընկած ժամանակահատվածում դրվել է երկորդ հարկաբաժինը։
Սկզբնապես երբ գոյություն ունեին միայն եկեղեցին և տապանատունը, բնականաբար պետք է կարիք զգացվեր օժանդակ սենյակների՝ սրբազան անոթների, ավանդների և այլ առարկաների պահպանման համար։ Այդ նպատակի համար չէր ծառայում տապանատունը, որը միակ կառույցն էր, երկրորդ հարկի հավելման միջոցով, այդ պահանջը բավարարելու համար։ Ներքուստ ընդամենը 90 սմ տրամագծով փոքր կառույց է։ Նմանապես նաև հարավային կողմի կառույցը, որով ամբողջականում է Անապատ եռակառույց համալիրը։ Հարավային շինությունը կառուցվել է տապանատնից հետո։ Նրա մեկենասը նույնպես հանդիսանում էր Դավիթ Բագրատունին։ Շինության հատակը ծածկված է 10-15 սմ հաստությամբ սալերով։ Թաղումների հետքեր չեն նշմարվում։
Տապանատուն կառույցում ի սկզբանե թաղումներ նախատեսված չեն եղել։ Թաղումներն իրականացվել են համալիրի հուշարձանների ճակատային կողմերում, որտեղ պահպանվել են եղծված արձանագրություններով մի քանի տապանաքարեր։ Տապանատունը ծառայել է հողարկավորությունների համար։ 555 թվականի Դվինի 2-րդ ժողովի ժամանակ, որոշումներից մեկով արգելվել է եկեղեցիներում թաղումներ կատարել, իսկ այս կառույցում առկա է դրա կարևորագույն տարրը՝ արևելյան բեմը, որից բխում է նրա պաշտամունքային գաղափարը։
Անապատի եռակառույց համալիրի հուշարձաններն շաղկապված են միմյանց հետ, որոնք արտահայտված են եղել ինչպես նրանց առաջին հարկերի մուտքերի և վերջինների շրջակա հարդարանքների, այնպես էլ ողջ ուրվապատկերային լուծման մեջ։ Այն հայ ճարտարապետության սեփականություն հանդիսացող լուսավորչավանդ ձևն է, երբ կառույցների (Մայր Աթոռ , Ավանի տաճար ) անկյունային սենյակները կամ սյունասրահների (Տեկորի տաճար ) եզրային անկյունները ավարտվում էին աշտարակաձև սրածայր ծավալներով։
Մեծ գավիթ
Համալիրի մեծ գավիթն կից է գլխավոր եկեղեցու արևմտյան ճակատին։ Հարավային պատի արևմտյան եզրում բացված մուտքի բարավորին 1261 թվականի արձանագրության մեջ հիշատակված է Հովհաննես Տուեցու անունը, որը վախճանվել է 1263 թվականին ։ Մեծ գավիթը, որի հատակագիծը գրեթե քառակուսի է (ներքուստ՝ 13.5 մ x 13.2 մ), երկու զույգ փոխհատվող կամարներով իրականացված կենտրոնակազմ կառույց է։ Այն իր տեսակ գավիթների մեջ (Դեղձուտի վանքի, Խորակերտի վանքի, Ուշիի վանքի գավիթներ ) խոշորագույնն է, որի ընդարձակ թռիչքըծածկվել է առանց միջանկյալ սյունների օգության։
Ներսի կողմում, յուրաքանչյուր պատին կից, ուղղանկյուն կտրվածքով որմնասյուները տեղաշարժված են դեպի պատերի անկյունները։ Այն պայմանավորված է եկեղեցու արևմտյան շքամուտքի քանդակազարդ երեսակալը չծածկելու հանգամանքով։ Որմնասյուներից ձգվող կամարները փոխհատումներով կառույցը մասնատել են ուղղանկյունաձև հատվածների, որոնցից երդիկի համար նախատեսված կենտրոնականը եղել է քառակուսի (5 մ x 5 մ) և ամենամեծը կողային դասերի նկատմամբ։ Ներքին պատերը վերևներում չեն եզրավորված կամարաձև բաժանումներով, որոնք որմնասյունների միջանկյալ մասերում առաջանում են գնդային մակերևույթի մաս կազմող ծածկերի և հարթ պատերի հատումներից։ Ներքին պատերն ավարտվում են հորիզոնական ուղղաձիգ քիվերով։ Պատերի կենտրոնական բաժինների վերին անկյուններն ունեն հառաջակարկառված շթաքարային մշակումներ։ Սրանք քիվերի հետ հատակագծում ստեղծում են աղեղնաձև հիմքեր, որոնց վրա հանգել են կողային կենտրոնական դասերի երկկոր թաղերը։ Գավթի մնացած շորս անկյուններն ծածկված են եղել հատվող թաղերով։
Կառույցը արտաքուստ զուրկ է հյուսիսային և մասամբ արևմտյան ճակատներից, քանի որ այդ մասերով այն կցված է բուսածածկ ժայռերին։ Բացի երդիկից, որպես լուսավորության աղբյուր են ծառայել նաև հարավային ճակատի պատուհանը և դուռը։ Գավիթն ունի երկրորդ մուտք՝ բացված նրա արևելյան ճակատի հյուսիսային կողմում։ Իր տեղադրությամբ դա եզակի դեպք է հայկական բոլոր շրջանների վանական համալիրների համար։
Փոքր գավիթ
Պատմական աղբյուրներում այս գավթի մասին հիշատակություններ չեն պահպանվել։ Գլխավոր եկեղեցուց հետո, ըստ կառուցման հերթականության, կառուցվել է փոքր գավիթը։ Այն տեղավորված է գլխավոր եկեղեցու հարավային ճակատի արևմտյան մասում։ Գավթի և եկեղեցու արևմտյան ճակատները միևնույն հարթության վրա են։ Իր մեջ ներառում է Անապատի երեք հուշարձանների արևմտյան ճակատները։ Գլխավոր եկեղեցու և մեծ գավթի որոշ արձանագրություններից եզրակցվել է, որ այն կառուցվել է 1237-1261 թվականների ընթացքում։
Եկղեցու թմբուկում և փոքր գավթի տարբեր մասերում պահպանված որոշ նշաններ պատկանում են միևնույն շինարար վարպետին։ Փոքր գավթի շինարարությունը սկսվել է գլխավոր եկեղեցու շինարարության ավարտից ոչ շատ ուշ՝ նրա օծումից հետո և տևել է 5-6 տարի։ Փոքր գավթից ավերակ վիճակում պահպանվել են նրա արևմտյան պատը մուտքով և երկու որմնասյուններով, ինչպես և՝ եևդիկի տակի ճոխ, բարդ տրամատաձև քիվի մի մասը։ Անապատ եկեղեցու վրա հազիվ նկատելի են երկու, իսկ գլխավոր եկեղեցու պատին մեկ որմնասյուների հետքեր։ Վերջինիս դիմաց պահպանվել է հարավային որմնասյան խարիսխը։ Գավիթը կենտրոնական մասում ունեցել է երկու սյուն ։
Անապատի համալիրի հետ որոշակի հարաբերակցություն ստեղծելու նպատակով, երդիկը և ծածկը պահող կամարների համար միայն որոշակի շառավիղներ են ընտրվել։ Դրանից բխում է նրա ներքին հորինվածքը, որի հիմնակմախքը հանդիսացող միջանկյալ սյուները, արևմտյան զույգ որմնասյուների միջև եղած հեռավորության չափով, տեղաշարժվել են դեպի արևելք։ Հատակագծում գավիթը հյուսիսից հարավ ձգված ուղղանկյուն է (8 մ x 10 մ)։
Մատուռներ
Համակառույցի մեջ է մտել նաև գլխավոր եկեղեցու հյուսիսային ճակատի արևմտյան եզրում կցված մատուռը, որի մուտքը բացվել է մեծ գավթի մեջ։ Ներկայումս այն չի պահպանվել ։
Վանքից հարավ-արևմուտք գտնվող մյուս մատուռը ուղղանկյուն հատակագծով, թաղակապ, երկթեք ծածկով կառույց է։ Արևելյան մասում ավագ խորանն է, որի կիսակլոր ետին պատին գտնվում է միակ լուսամուտը։ Արևմտյան մասում բացված է քանդակազարդ շրջանակով մուտքը։ Չունի արձանագրություններ և չի հիշատակված մատենագրության մեջ։ Ճարտարապետական ձևերով և հարդարանքով սա նման է 13-րդ դարի համանման կառույցներին։
Նույն ժամանակաշրջանով պետք է թվագրել նաև համալիրից հյուսիս-արևմուտք գտնվող միջնադարյան գերեզմանատան մատուռը, որն աչքի է ընկնում իր փոքր չափերով և հետաքրքիր դեկորով։ Ներկայումս այն գտնվում է ավերված վիճակում։
Արտաքին հղումներ
Կատեգորիա:Տավուշի թեմի վանքեր և եկեղեցիներ Կատեգորիա:12-րդ դարի հայկական վանքեր և եկեղեցիներ Կատեգորիա:1198 հիմնադրումներ Հայաստանում
Դևեգեչիդի
Դևեգեչիդի, գետակ Պարսից ծոցի ավազանում, Տիգրիսի աջակողմյան վտակը։ Հոսում է Դիարբեքիր քաղաքից 16-17 կմ հյուսիս-արևմուտք փռված հարթությունով և մայր գետին միանում Արզանամադեն գյուղաքաղաքից հարավ։ Կովկասի 5-վերստանոց քարտեզում նշանակված է Դևեգեչիդինսու անունով։ Ռուսերեն տառադարձությամբ՝ Տևեկեչիտի ։
Իգոր Վովկովինսկի
Իգոր Վովկովինսկի, ուկրաինական ծագում ունեցող ամերիկացի դերասան։
Հայտնի է իր բարձր հասակով` 234,5 սմ։ Հիշատակվել է Գինեսի ռեկորդների գրքում։ 1989 թվականին նա արտագաղթել է ԱՄՆ, որտեղ էլ հռչակի է արժանացել։ Վոլկովինսկին մահացել է 38 տարեկան հասակում, սրտի կաթվածից՝ 2021 թվականի օգոստոսի 20-ին ։
Կենսագրություն
Իգոր Վովկովինսկին ծնվել է 1982 թվականի սեպտեմբերի 18-ին Վիննիցայի մարզի Բար քաղաքում։ 1989 թվականին իր մոր՝ Սվետլանայի և ավագ եղբոր՝ Օլեգի հետ, նա արտագաղթեց ԱՄՆ (Ռոչեսթեր, Մինեսոտա)։ Հենց այնտեղ էլ նրանց հաջողվել է միջոցներ հայթայթել վիրահատության և բուժման համար, ինչը այն ժամանակ Իգորին անհրաժեշտ էր։ Այդ ժամանակ նա ուներ 182 սմ հասակ և կշռում էր ավելի քան 90 կգ։
2010 թվականին նա ճանաչվել է որպես ԱՄՆ ամենաբարձրահասակ բնակիչ։
Հանրաճանաչություն ձեռք բերելուց հետո նա հանդես է եկել որպես Բարաք Օբամայի «մեծ» աջակից 2012 թվականի նախընտրական արշավների ժամանակ։
Իգոր Վովկովինսկիին համաշխարհային ճանաչում ստացավ այն բանից հետո, երբ նա գրկած բեմ բարձրացրեց «Եվրատեսիլ 2013»-ի մասնակից Զլատա Օգնևիչին ։
Արտաքին հղումներ
Կատեգորիա:Ամերիկացի դերասաններ Կատեգորիա:Ուկրաինացի դերասաններ Կատեգորիա:Դերասաններ այբբենական կարգով Կատեգորիա:Ամերիկացի կինոդերասաններ
Չերվոնոե (գյուղ, Պերշոտրավնևի շրջան)
Չերվոնոե (Червоне), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Չերվոնոե գյուղում բնակվում էր 295 մարդ։
Ռամիրես
Ռամիրես Սանտոս դո Նասիմենտո (Ramires Santos do Nascimento, ), բրազիլիացի պրոֆեսիոնալ ֆուտբոլիստ, կիսապաշտպան։ Հանդես է եկել բրազիլական «Կրուզեյրո»-ում, պորտուգալական «Բենֆիկա»-ում, անգլիական «Չելսի»-ում, Բրազիլիայի ազգային հավաքականի կազմում։
Չերվոնոե (գյուղ, Պերշոտրավնևի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր
Ռամիրես
Ակումբային
«Բենֆիկա»-ի կազմում
«Չելսի»-ի կազմում
Միջազգային
'''Բրազիլիայի հավաքականի կազմում
Ռեդուցենտներ
Ռեդուցենտներ, այն օրգանիզմներն են, որոնք քայքայում են մեռած կամ քայքայվող օրգանիզմները։ Նրանք իրականացնում են քայքայման գործընթաց, որը հնարավոր է միայն որոշ թագավորությունների կողմից, ինչպիսիք են սնկերը և բակտերիաները ։ Ինչպես բուսակերները և գիշատիչները, ռեդուցենտները նույնպես հետերոտրոֆ են, ինչը նշանակում է, որ նրանք օգտագործում են օրգանական նյութերը՝ իրենց էներգիան ստանալու, աճի և զարգացման համար։ Թեև քայքայող և ռեդուցենտ տերմինները հաճախ փոխադարձաբար օգտագործվում են, սակայն ռեդուցենտները ներսից կլանում և մարսում են մեռած նյութը, մինչդեռ քայքայողները ուղղակիորեն կլանում են սննդանյութերը քիմիական և կենսաբանական գործընթացների միջոցով ։ Անողնաշարավորները, ինչպիսիք են անձրևորդը, նեպուկները և հոլոթուրիաները, տեխնիկապես քայքայողներ են, այլ ոչ ռեդուցենտներ, քանի որ նրանք չեն կարողանում կլանել սննդանյութերը առանց դրանք կուլ տալու ։
Ռամիրես
Արտաքին հղումներ
Կատեգորիա:1987 ծնունդներ Կատեգորիա:Բրազիլացի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բրազիլիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ռեդուցենտներ
Գրականություն
Կատեգորիա:Էկոլոգիա Կատեգորիա:Կենսաբանություն Կատեգորիա:Օրգանիզմներ Կատեգորիա:Կենսաբանության տերմինաբանություն Կատեգորիա:Էկոհամակարգեր Կատեգորիա:Օրգանիզմների փոխհարաբերությունների տեսակներ Կատեգորիա:Վիքիպեդիա:ՈՒՎ 2023-ի հոդվածներ
(697) Գալիլեա
(697) Գալիլեա (Galilea), աստերոիդների հիմնական գոտու աստերոիդ։
Հայտնաբերումը
Հայտնաբերել է 1910 թվականի փետրվարի 14-ին Ջոզեֆ Հելֆրիչը Հայդելբերգում ։
Անուն
Անունն ստացել է Գալիլեո Գալիլեյի կողմից 1610 թ. Յուպիտերի չորս արբանյակները հայտնաբերելու 300-ամյակի պատվին ։
Դասակարգում
Ըստ Թոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:Բրազիլիայի ընտանիքի աստերոիդներ Կատեգորիա:1910 թվականին հայտնաբերված աստղագիտական մարմիններ Կատեգորիա:Ջոզեֆ Հելֆրիչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բնափիլիսոփայություն
Բնափիլիսոփայություն, բնության երևույթները և օրինաչափությունները մտահայեցողաբար մեկնաբանող ուսմունք, որը հենվելով բնագիտության նվաճումների և հասկացությունների վրա, ձգտում էր տալ բնության ընդհանուր բնական պատկերը։
Պատմություն
Պատմականորեն այն փիլիսոփայության հնագույն ձևն է։ Անտիկ և միջնադարյան փիլիսոփայության մեջ նույնանում էր ֆիզիկայի և առհասարակ բնագիտության հետ։ Բնափիլիսոփայությունը առաջադրել է մի շարք արժեքավոր գաղափարներ և գիտական կռահումներ։ Առավել կարևոր էին Անաքսագորասի, էմպեդոկլեսի, Դեմոկրիտի և էպիկուրի բնափիլիսոփայական ուսմունքները։ Միջնադարյան սխոլաստիկայի և կրոնական գաղափարների տիրապետության պայմաններում բնափիլիսոփայությունը գրեթե վերացավ փիլիսոփայության բնագավառից։ Այն նոր զարգացում ապրեց Վերածնության շրջանում՝ առաջադրելով մի շարք առաջադիմական ուսմունքներ (հիլոզոիզմ, բնապաշտական պանթեիզմն)։ XVII — XVIII դարերում, կապված բնագիտության զարգացման հետ, բնափիլիսոփայությունը իր նշանակությունը կորցրեց։ Այն նոր վերելք ապրեց գերմանիայի դասական փիլիսոփայության և հատկապես Շելինգի ուսմունքի մեջ։ Վերջինս իդեալիստական հիմքերի վրա ձևակերպեց բնության միասնության գաղափարը՝ ձգտելով բնագիտության նվաճումների իմաստավորման միջոցով կառուցել բնության համապարփակ համակարգ։ Չնայած բնափիլիսոփայությունը միշտ հենվել է բնագիտության նվաճումների վրա, այն անկարող է եղել տալ բնության բուն բացատրությունը, մնացել է հայեցողական, որքանով «... երևույթների դեռ իրեն անհայտ իրական կապերը փոխարինում էր իդեալական, ֆանտաստիկ կապերով, և պակասող փաստերը փոխարինում էր հնարքներով, լրացնելով իրական բացերը միայն երևակայությամբ։ Այս դեպքում նա արտահայտեց շատ հանճարեղ մտքեր և կռահեց հետագա շատ հայտնագործություններ, սակայն քիչ անհեթեթություններ էլ չասվեցին։ Այն ժամանակ այլ կերպ չէր էլ կարող լինել։ Իսկ այժմ, երբ մեզ համար բավական է բնության ուսումնասիրության արդյունքների վրա նայել դիալեկտիկորեն, այսինքն՝ նրանց սեփական կապակցության տեսակետից, որպեսզի կազմենք մեր ժամանակի համար բավարար «բնության սիստեմ»... այժմ հասել է բնափիլիսոփայության վերջը։ Նրան հարություն տալու ամեն մի փորձ ոչ միայն ավելորդ կլիներ, այլ կլիներ մի քայլ դեպի ետ» (Էնգելս Ֆրիդրիխը, Լյուդվիգ Ֆոյերբախը և գերմանական կլասիկ փիլիսոփայության վախճանը 1972 )։ Հայ փիլիսոփայության պատմության մեջ իր բնափիլիսոփայության ուսմունքով և առանձին ուշագրավ գաղափարներով աչքի է ընկել Անանիա Շիրակացին, որը լինելով բնագիտական ուղղության հիմնադիրը հայ միջնադարյան փիլիսոփայության մեջ, վերակենդանացրել է անտիկ գիտության առաջավոր ավանդույթները։ Ուշագրավ էին նաև Հովհաննես Սարկավագի (Իմաս տասեր) և Հովհաննես Երզնկացու բնափիլիսոփայության հայացքները։ Մի շարք առաջավոր գաղափարներով, հատկապես տարրաբանության և մարդակազմության հարցերում, հանդես եկան Տաթևի փիլիսոփայության դպրոցի ներկայացուցիչները (Հովհան Որոտնեցի, Գրիգոր Տաթևացի, Մաթեոս Զուղայեցի)։
Կատեգորիա:Բնության փիլիսոփայություն Կատեգորիա:Ֆիզիկայի պատմություն Կատեգորիա:Փիլիսոփայության պատմություն Կատեգորիա:Փիլիսոփայական տեսություններ
Մարջան Սատրապի
Մարժան Սատրապի, ծագումով իրանցի գրող, նկարիչ, կոմիկսների ձևավորող և ռեժիսոր։ Ապրում է Փարիզում և ստեղծագործում է ֆրանսերեն։ Ծնվել է Իրանում, մեծացել է Թեհրանում, կոմունիստական ընտանիքում, որը մինչև իսլամական հեղափոխությունը ներգրավված էր Իրանում կոմունիստական և սոցիալիստական շարժման մեջ։ Նա հաճախել է ֆրանսիական լիցեյ և մանուկ հասակում ականատես եղել քաղաքացիական ազատությունների վրա աճող ճնշմանը և իրանական քաղաքականության ամենօրյա հետևանքներին, ներառյալ Շահի գահազրկումը, Այաթոլլա Խոմեյնիի վաղ ռեժիմը և Իրան-Իրաք պատերազմի առաջին տարիները։ 1983 թ. ծնողները տասնչորսամյա Մարժանին ուղարկում են Վիեննա՝ իրանական ռեժիմից հեռացնելու նպատակով։ Ըստ իր ինքնակենսագրական վեպի՝ նա ապրել է այնտեղ իր ավագ դպրոցի տարիներին և ապա վերադարձել Իրան՝ բարձրագույն ուսուցում ստանալու։ Այնուհետև ուսումնասիրել է տեսողական հաղորդակցություն՝ ժամանակի ընթացքում ձեռք բերելով մագիստրոսի կոչում Թեհրանի Ազադ Համալսարանի արվեստի բաժնում։ Հետագայում Սատրապին տեղափոխվել է Ստրասբուրգ (Ֆրանսիա)։ Աշխատակցում է աշխարհի տարբեր ամսագրերի և թերթերի, ներառյալ «Նյու Յորքրին» և «Նյու Յորք թայմսին»։ Աշխարհում բեսթսելեր են դարձել Սատրապիի կոմիքսային ինքնակենսագրական «Պերսեպոլիսը» և «Պերսեպոլիս 2»-ը։ Նրա հաջորդ գրքերը՝ «Ասեղնագործությունները» և «Սալորով հավը» նույնպես արժանացել են Անգուլեմի «Տարվա ալբոմ» մրցանակներին։ Նա նաև հանդես է եկել որպես համառեժիսոր Պերսեպոլիս մուլտֆիլմում, որը առաջադրվել էր «Օսկար» մրցանակի, որպես լավագույն անիմացիոն լիամետրաժ ֆիլմ։
Ծանոթագրություններ
Կատեգորիա:Ֆրանսիացի կին գրողներ Կատեգորիա:Գրողներ այբբենական կարգով Կատեգորիա:«Սեզար» մրցանակի դափնեկիրներ Կատեգորիա:Իրանցի կին գրողներ Կատեգորիա:Իրանցի ռեժիսորներ Կատեգորիա:Կոմիքսների նկարիչներ Կատեգորիա:Ֆրանսիացի սոցիալիստներ Կատեգորիա:Ֆրանսալեզու գրողներ Կատեգորիա:Ֆրանսիացի նկարիչներ Կատեգորիա:Արվեստի և գրականության ֆրանսիական շքանշանի ասպետներ
Հանյա Յանագիհարա
Հանյա Յանագիհարա (Hanya Yanagihara, ), հավայական ծագմամբ ամերիկացի կին գրող։
Կենսագրություն
Յանագիհարան ծնվել է Լոս Անջելեսում՝ արյունաբան և ուռուցքաբան Ռիչարդ Յանագիհարայի և Սեուլից արտագաղթածի ընտանիքում։
1995 թվականին ավարտելով Սմիթ քոլեջը՝ Յանագիհարան տեղափոխվել է Նյու Յորք, որտեղ մի քանի տարի աշխատել է հրապարակախոս։ Միաժամանակ երկու ամսագրերում աշխատել է խմբագիր․ 2007 թվականից՝ ճամփորդների համար նախատեսված «Conde Nast Traveler», 2015 թվականից՝ «T: The New York Times Style Magazine» ամսագրերում։
Ստեղծագործություն
Յանագիհարայի առաջին վեպը՝ «Մարդիկ ծառերի մեջ»-ը, լույս է տեսել 2013 թվականին։ Գլխավոր կերպարի նախատիպը մանկաբույժ և վիրուսաբան, Բժշկության կամ ֆիզիոլոգիայի Նոբելյան մրցանակակիր Դենիել Գայդուզեկն է, որը 1996 թվականին ձերբակալվել է պեդոֆիլիայի մեղադրանքով և ավելի ուշ ընդունել իր մեղքը։
Յանագիհարային հաջողություն է բերել նաև նրա երկրորդ վեպը՝ «Փոքրիկ կյանքը», որը պատմում է մանկության չորս ընկերների մասին։ Վեպը դարձել է բեսթսելլեր և արժանացել քննադատների դրական արձագանքին։ Այսպես, Meduza հարթակի գրական տեսաբան Գալինա Յուզեֆովիչը նշել է նրա ունիվերսալությունը․
Արտաքին հղումներ
Կատեգորիա:21-րդ դարի ամերիկացի կին գրողներ Կատեգորիա:Ամերիկացի կին վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացի լրագրողներ
(698) Էրնեստինա
(698) Էրնեստինա (Ernestina), աստերոիդ աստերոիդների հիմնական գոտում։ Հայտնաբերվել է 1910 թվականի մարտի 5-ին Ջոզեֆ Հելֆրիչի կողմից Հայդելբերգում ։
Միջին հեռավորությունը Արեգակից կազմում է 2,868543 ա. մ., առավելագույնը մոտենում է 2,557 ա. մ. հեռավորության վրա և հեռանում 3,18 ա. մ. ։ Արեգակի շուրջ մեկ ամբողջական պտույտ է կատարում 1774,56 երկրային օրվա ընթացքում, իր ուղեծրով շարժվելով միջինում 0,202867 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,53° անկյուն։
Արտաքին հղումներ
Կատեգորիա:1910 թվականին հայտնաբերված աստղագիտական մարմիններ Կատեգորիա:Ջոզեֆ Հելֆրիչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վադիմ Արությունով
Վադիմ Ալբերտովիչ Արությունով, հայազգի արևելագետ, հնդկագետ, լրագրող, ճանապարհորդ ։
Կենսագրություն
Մի քանի տասնյակ հեռուստատեսային հաղորդումների և հարյուրավոր հրապարակումների հեղինակ է, տիրապետում է անգլերեն, իսպաներեն, թուրքերեն, արաբերեն, ուրդու և հինդի լեզուներին։
Արտաքին հղումներ
Կատեգորիա:Լրագրողներ այբբենական կարգով Կատեգորիա:Հայ արևելագետներ Կատեգորիա:Հնագետներ ըստ ազգության Կատեգորիա:Ճանապարհորդներ ըստ ազգության Կատեգորիա:Հայ լրագրողներ Կատեգորիա:Հայ ճանապարհորդներ Կատեգորիա:Հայ հնագետներ Կատեգորիա:Ռուսաստանի ժուռնալիստների միության անդամներ
Բոյդ Հոլբրուկ
Ռոբերտ Բոյդ Հոլբրուկ (Robert Boyd Holbrook, ),  կինոյի և հեռուստատեսության ամերիկացի դերասան, ինչպես նաև մոդել և նկարիչ, որին մեծ համբավ է բերել «Նարկո» հեռուստասերիալում խաղացած դերը, որտեղ կատարել է DEA-ի գործակալ Սթիվ Մյորֆի դերը։
Վաղ կյանք և մոդելային կարիերա
Հոլբրուկը ծնվել է Կենտուկի նահանգի Պրեստոնսբուրգ քաղաքում՝ Էլեն և Դոն Հոլբրուկների ընտանիքում ։ Երիտասարդ տարիքում տեղական թատրոնում աշխատել է որպես ատաղձագործ ։
2001 թվականին Բոյդը պայմանագիր է կնքել ֆրանսիական «Elite Model» մոդելային գործակալության հետ, իսկ ավելի ուշ աշխատել է «Wilhelmina Models» նորաձևության հաստատությունում։ Հոլբրուկը նաև որպես մոդել համագործակցել է հետևյալ դիզայներների և նորաձևության ընկերությունների հետ՝ Գուչի, Ժան Պոլ Գոտյե, Վերսաչե, Hugo Boss, William Ralph Blass, Քելվին Քլայն, Մոսկինո, Մարկ Ջեյկոբս և Dean and Dan Caten։ Բոյդը և մոդել Օմահիր Մոտան Փարիզի «Omahyra & Boyd» ցուցահանդեսի համար լուսանկարել են Էլեն ֆոն Ունվերտի ընդունած կեցվածքը, հետագայում այդ լուսանկարներով լույս է տեսել «International Exhibitions» գիրքը ։
Կինոկարիերա
Ջեյմ Ստրաչանի նկարազարդումների ուղեկցությամբ Հոլբրուկը Model-Max.com կայքում թողարկել է բանաստեղծությունների մինի շարք ։
Եվրոպայում և Ասիայում մասնակցելով նորաձևության ցուցադրություններին՝ Հոլբրուկը բավականաչափ գումար է կուտակել Նյու Յորքի համալսարանում կինոարվեստ ուսումնասիրելու համար, որտեղ նա ստացել է «SCPS 16mm Film» վկայական ։ Այնուհետև Բոյդը Կոլումբիայի համալսարանում հաճախել է դասընթացների (կինոյի պատմության ամբիոն և սցենարիստության բաժին)։ Այդ ժամանակվանից ի վեր նա թողարկել է հինգ կարճամետրաժ ֆիլմ։
Բոյդն William Esper Studio-ում ուսումնասիրել է դերասանական վարպետություն, որտեղ անցել է երկամյա ուսուցման դասընթաց, նա նաև մասնակցել է Շեյն Էնն Յանցի մասնագիտական վերապատրաստման ծրագրին (Shane Ann Younts), որտեղ սովորել է ձայնի և խոսքի բեմադրություն ։ 2007 թվականին նա իր սցենարն ուղարկել է ռեժիսոր Գաս Վան Սենթին, որը տպավորված լինելով սկսնակ կինեմատոգրաֆիստի տաղանդով՝ նրան փոքրիկ դեր է առաջարկել իր «Միլք» ֆիլմում ։ Նույն ժամանակահատվածում նկարահանվել է Permanent Me փանկ խմբի «Allison» երգի երաժշտական տեսահոլովակում՝ ևս մեկ մոդելի Tiah Delaney-ի հետ միասին ։
Ի թիվս այլ նախասիրությունների՝ Հալբրուկը կարողանում է լուսանկարել և քանդակներ ստեղծել։ Նրա «Iscariot» արտ շոուի առաջնաելույթը տեղի է ունեցել Նյու Յորքի RARE պատկերասրահում (2008 թվականի ապրիլի 19-ից մինչև մայիսի 17) ։
2015 թվականին «Նարկո» հեռուստասերիալում կատարել է DEA-ի գործակալ Սթիվ Մյորֆի դերը։
Անձնական կյանք
Հոլբրուկը դերասանուհի Էլիզաբեթ Օլսենի հետ սկսել է հանդիպել 2012 թվականի սեպտեմբերին «Շատ լավ աղջիկներ» ֆիլմի նկարահանումներին ծանոթանալուց հետո։ Զույգը նշանադրվել է 2014 թվականի մարտին ։ Սակայն, 2015 թվականի հունվարին նրանք բաժանվել են ։
Ավելի ուշ դերասանն ու նրա ընկերուհին՝ դանիացի դերասանուհի Տատյանա Պայկովիչը, 2018 թվականի հունվարի 14-ին ծնվել է նրանց առաջնեկը՝ որդին, որը ստացել է Դեյ անունը։
Ծանոթագրություն
Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի դերասաններ Կատեգորիա:Ամերիկացի մոդելներ Կատեգորիա:Ամերիկացի լուսանկարիչներ Կատեգորիա:Դերասաններ այբբենական կարգով Կատեգորիա:21-րդ դարի դերասաններ
United Front Games
United Front Games, կանադական մասնավոր ընկերություն, որի գլխավոր գրասենայկը տեղակայված է Վանկուվերում, զբաղվում է համակարգչային խաղերի մշակմամբ։ United Front Games աշխատել են EA Black Box, Rockstar Vancouver, Radical Entertainment և Volition, Inc-ի նախկին աշխատակիցներ, ովքեր զբաղվում են բաց աշխարհով խաղերի մշակմամբ։ Ընկերությունը փակվեց 2016 թվականի հոկտեմբերի 17-ին ։